Bya JOSEPH MAKUMBI, PATRICK KIBIRANGO NE ABU BATUUSA
.............................................................................................
Edward Kisembo mukulu wa Frankaline Asiimwe 57, yategeezezza nti, mutowe yali akolera kkampuni ya SIIMA Uganda Ltd.
Era nga y’omu ku batuula ku lukiiko olufuzi. Yagasseeko nti, mu 2012 Asiimwe yagobwa ku mulimu era abadde amaze emyaka etaano nga talina mulimu.
Yagasseeko nti, oluvannyuma yakizuula nti yali mulwadde n’eggulo limu amale yeeyiweko petulooli, yabadde yaakava okufuna eddagala mu TASO ekyaddirdde kwekumako muliro.
Mukyala we Claire Mbabazi yagambye nti, bba we yatuukidde okwetta babadde baayawukana olw’ensonga nti omwami yali agezezzaako okwetta enfunda eziwera n’agezaako okwegera naye naye nga tamuwuliriza n’asaba ne baganda be boogereko naye wabula nabo ne balemwa okumumatiza.
Mbabazi yagambye nti, yasooka kwagala kwetuga ne bamukwata n’omuguwa, olwaddako yeesuula mu kidiba ky’amazzi ne bamunnyululayo nga tannafa.
Yagambye nti, bulijjo akyogera lunye nti bamulemesa okwetta naye bwanaafuna omukisa gwonna ajja kwetta era ekyaddiridde kwe kweyiwako peetulooli.
Asiimwe yaguze akadomola k’amafuta ga peetulooli liita 10 n’adda awaka n’ayingira olusuku olulimu ne kasooli okumpi n’ekkubo n’alyoka yeeyiira amafuta omubiri gwonna n’oluvannyuma ne yeekumako omuliro abaduukirize baawulidde miranga baagenze okutuuka nga tebakyayinza kumutaasa.
Abadde mutuuze w’e Namungoona mu Kasubi Zooni IV, Omulambo gwatwaliddwa Hoima gy’agenda okuziikibwa.
lug_Latn unk lug_Latn lug_Latn lug_Latn lug_Latn lug_Latn lug_Latn lug_Latn lug_Latn